KIN 082* Fehér Önálló Szél* 10.02. – Időzítő * Maja Asztrológia
KIN 082* Fehér Önálló Szél* 10.02.
Published on 2019.10.02 szerző: Planetary Oc
Ahogyan a természetben is, a Vihar hullámvarázs alapja is a szél, mely felkap, meglazít, elsöpör mindent ami „mozdítható”, amit immáron már elengedtünk és olykor azt is, amit már ideje lenne elengednünk! Nem meglepő hát, hogy a hullámvarázsunk 4. napján, az alapozásnál lobban be a szél. Ez mindig egyfajta nyugtalansággal, belső feszültséggel is jár, mely a hullámvarázsra jellemző érzelmi viharok miatt nem is meglepő… Ez az érzékenyebbeknél befelé fordulásra, kétségbeesésre is sarkallhat. Nagyon fontos, hogy ilyenkor helyezkedünk belső erőközpontunkba és ott lehorgonyozva „várjuk ki a vihar végét” Engedjük el önként ragaszkodásainkat, régi berögzült mintáinkat, félelmeinket és érezzük, élvezzük, ahogy a Szél ma lesöpri rólunk, a már-már megszokott, de súlyos terheinket. A Vihar bármily félelmetesen hangzik is csapkodó, haragos villámjaival és ég zengéseivel, számunkra tisztítja meg az utat! Ezt sose feledjük el! Minden értünk történik! Vagy tanítani akar, vagy utat mutat, előre visz, de sohasem hátráltat! Ha mégis úgy érezzük, hogy a mai nap akadályt gördít elénk, használjuk a Tükör erejét (mai vezető erőnk) és lássuk meg mindazon illúziót, melybe eddig ringattuk magunkat, hisz ez esetben a Viharnak épp ez volt a célja: figyelmeztetni, hogy rossz úton haladunk!
A Szél minőségét támogathatjuk ma azzal, hogy egy rövid meditációban összekapcsolódunk Szellemi vezettetésünkkel, mely a szél suttogásával kommunikál, üzen nekünk. Haljuk meg hangját, bármilyen vékonyka is és cselekedeteinket, szavainkat és gondolatainkat hagyjuk, hogy ő vezérelje! Ha tehetjük, fizikailag is álljunk ki a szélbe és érezzük, ahogy átsimítja bőrünket, átjárja pórusainkat.
Előző KIN 081* Vörös Elektromos Sárkány* 10.01.
Következő KIN 083* Kék Felhangos Éjszaka* 10.03